רע מוכיח

רֵעַ מוכיח (נולד ב-27 באוקטובר 1971) הוא מוזיקאי, יוצר, מלחין, נגן ומפיק מוזיקלי ישראלי. פעיל בעיקר בתחום הרוק, מוזיקה אלקטרונית ומוזיקת עולם. מנגן בכלים רבים, כמו גיטרה, בס, תופים, קלידים ועוד. מראשוני היוצרים בישראל ששילבו שימוש בסמפלר ביצירתם. רע מוכיח הוא בנו של המוזיקאי אילן מוכיח, אחיו הגדול של המוזיקאי תום מוכיח ונכדו של המוזיקאי דניאל פקטורי. כשהיה נער התחיל ללמוד לתופף בבית ספר רימון והצטרף ללהקת "אחוות כחולי העין". כשהיה בן 15.5 היה המתופף בלהקת "קאריזמא" של מאיר אריאל, יחד עם יואב קוטנר, יהודה עדר ומיקי שביב והשתתף עימם ב"מסע הבחירות של מאיר אריאל". לאחר שלמד מוזיקה בארצות הברית חזר לישראל והצטרף ללהקות "בלאגן", "רעש" ו"זקני צפת", איתן ניגן בשנים 1991–1992. ב-1993 השתתף כמפיק מוזיקלי, מלחין, נגן וזמר באלבומו של ברי סחרוף "סימנים של חולשה". האלבום נחשב למהפכני וחדשני באותה תקופה, בעיקר בזכות הפקתו המקצועית של מוכיח שכללה שימוש רב בסמפלרים ומוטיבים של מוזיקה אלקטרונית שלא היו נפוצים אז. באמצע שנות התשעים עזב מוכיח את ישראל והשתקע בניו יורק. עם זאת, חזר מדי פעם לישראל לצורך עבודה ויצירה עם אמנים ישראלים שונים כמו מאור כהן, אלון כהן, אורן קפלן, יובל בנאי ועוד. בשנת 2000 יצא אלבומם של "צמד ראות" (מוכיח ומאור כהן), "צעצועים מהבית ספר הישן". באותה שנה השתתף ביחד עם ברי סחרוף בכתיבת הפסקול לסרט "בסמה מוצ'ו" בשנת 2001 חבר רע ללהקת הפאנק הצועני "גוגול בורדלו", בה ניגן באס בהופעותיהם המרובות וכן נטל חלק בתכנותים באלבומים והלחין את הפסקון לסרט "חמש דקות בהליכה". בשנת 2006 עזב את הלהקה, כנראה עקב ריבוי הופעותיה, שלא הותירו לו זמן לעסוק במוזיקה שרצה ליצור בכוחות עצמו. בשנת 2005 הוציא אלבום יחד עם ברי סחרוף שנקרא "11א'". מוכיח השתתף בכתיבת המילים, בהלחנה, בהפקה ובשירה. בשנת 2007 חבר מוכיח אל יהלי סובול, סולן "מוניקה סקס", כדי להפיק את אלבומו השני של סובול. באוגוסט 2008 יצא "אלדוראדו", אלבום משותף לסובול ולמוכיח. סובול כתב והלחין את כל השירים באלבום, ואילו מוכיח הפיק מוזיקלית והיה אחראי על העיבודים. על הפקת סיבוב-ההופעות "עיר" של המוזיקאי שלומי שבן הופקד מוכיח, ואף בהופעות עצמן הוא ניגן עמו על התופים. בשנת 2009 הוציא עם ברי סחרוף את "אבן גבירול, אדומי השפתות", אלבום עם שיריו של ר' שלמה אבן גבירול. בשנת 2010 יצא האלבום "צעיר, חופשי ואנוכי" של ג'וני שועלי בהפקתו של מוכיח. בשנת 2012 הפיק מוכיח את האלבום "שירים אחרונים", ובו ביצועים של אמנים שונים לשירים שכתב יוסי בנאי ולא הספיק להקליט בטרם מותו. מוכיח אף הלחין עבור האלבום את השיר "מחשבות ליד חלון פתוח", ששר יובל בנאי. בשנת 2015 הפיק את אלבום הבכורה של פיינליסט העונה הראשונה של דה וויס - חנן בן סימון. בימים אלו, מנגן רע באנסמבל הג'אז החופשי ה"אורקסטרע", אותה מוביל על התופים. גן עדן מקומי (בלאגן, 1992) זקני צפת (זקני צפת, 1992) סימנים של חולשה (ברי סחרוף, 1993) רעש רק רעש. ק. (רעש, 1994) סליחות (סליחות, 1995) תמימות (רעש, 1996) דלתות נפתחות מעצמן (מאיר אריאל ולהקת קאריזמא בהופעה חיה, 1997) (Music For Babies (Toshio 609, 1997 בזזז... (הזבובים, 1998) רדיו חזק (הזבובים, מיני-אלבום, 1998) בסמה מוצ'ו (במשותף עם ברי סחרוף וליילה מלקוס) (2000) צעצועים מהבית ספר הישן (צמד ראות, 2000) האחר (ברי סחרוף, 2001) "חמש דקות בהליכה" (פסקול), 2002 11א' (במשותף עם ברי סחרוף, 2005) אלדוראדו (במשותף עם יהלי סובול, 2008) אבן גבירול, אדומי השפתות (במשותף עם ברי סחרוף) (2009) צעיר, חופשי ואנוכי (ג'וני שועלי, 2010) שירים אחרונים (אמנים שונים מבצעים את יוסי בנאי) (2012) רע מוכיח, במיזם "אישים" לתיעוד היצירה הישראלית רע מוכיח, במסד הנתונים הקולנועיים IMDb (באנגלית) רע מוכיח, באתר "אידיבי", מאגר הידע העברי לקולנוע ישראלי ועולמי רע מוכיח, באתר ספר הקולנוע הישראלי רע מוכיח, באתר ספוטיפיי רע מוכיח, באתר MusicBrainz (באנגלית) רע מוכיח, באתר Discogs (באנגלית) רע מוכיח, באתר Songkick (באנגלית) רע מוכיח, באתר Tab4u רע מוכיח, באתר MOOMA (בארכיון האינטרנט) קול הקמפוס - ריאיון עם רע מוכיח, 16-04-08 בן שלו, עכבר העיר אונליין, רע מוכיח: סימנים של חופשה, באתר הארץ, 13 במאי 2009 תימורה לסינגר, שפתיים יישקו, באתר ynet, 27 במאי 2009 סער גמזו, אבן גבי (רוקנ)רול, באתר nrg‏, 28 במאי 2009 בן שלו, ברי סחרוף ורע מוכיח: תור הזהב והקצב, באתר הארץ, 8 ביוני 2009 תימורה לסינגר, מילים עתיקות, מנגינות מרתקות, באתר ynet, 16 באוקטובר 2009 יוני שרוני‏, רע מוכיח: "ברי סחרוף ואני ידענו עליות ומורדות", באתר וואלה, 6 בנובמבר 2011 ברי סחרוף ורע מוכיח - דוקטור אלקטרו ומיסטר רוק, עבודת הסמינריון של ענת גוטמן באתר Muzik ליין שבט - רע ותם מוכיח, באתר בית אבי חי